b'\n_START_ARTICLE_\nKraj (upravnoteritorialna enota)\n_START_PARAGRAPH_\nKraj je bila osnovna upravnoteritorialna enota na Slovenskem med letoma 1944 in 1952, ko so kraje nadomestile ob\xc4\x8dine. Po navadi jih je sestavljalo ve\xc4\x8d naselij. V njih so kot lokalni organi oblasti delovali krajevni narodnoosvobodilni odbori, ki so se februarja 1946 preimenovali v krajevne ljudske odbore. Ob koncu vojne je na obmo\xc4\x8dju Slovenije delovalo okrog 3500 krajev. Zaradi njihove majhnosti je bilo izvajanje oblasti ote\xc5\xbeeno. Septembra 1945 je bila uzakonjena prva upravnoteritorialna delitev Slovenije po vojni, ki je prinesla zmanj\xc5\xa1anje \xc5\xa1tevila krajev na 1577.'